CELEX: 32010R0042
Language: sk
Date: 2010-01-15 00:00:00
Title: Nariadenie Komisie (EÚ) č. 42/2010 z  15. januára 2010 o zatriedení určitého tovaru do kombinovanej nomenklatúry

19.1.2010   
            
            
               SK
            
            
               Úradný vestník Európskej únie
            
            
               L 12/2
            
         NARIADENIE KOMISIE (EÚ) č. 42/2010
   z 15. januára 2010
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 tejto tabuľky.
            
         
               (4)
            
            
               Je vhodné umožniť, aby sa na záväzné informácie o nomenklatúrnom zatriedení tovaru vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré však nie sú v súlade s týmto nariadením, mohol držiteľ naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, sa možno odvolávať naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. januára 2010
      
         
            Za Komisiu
         
         
            v mene predsedu
         
         László KOVÁCS
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Výrobok pozostávajúci z (v hmotnostných %):
                  
                              —
                           
                           
                              mladý jačmeň v práškovej forme
                           
                           
                              28,8
                           
                        
                              —
                           
                           
                              med
                           
                           
                              27,5
                           
                        
                              —
                           
                           
                              mladá pšenica v práškovej forme
                           
                           
                              21,5
                           
                        
                              —
                           
                           
                              lucerna siata v práškovej forme
                           
                           
                              21,5
                           
                        
                              —
                           
                           
                              kyselina stearová
                           
                           
                              0,4
                           
                        
                              —
                           
                           
                              čierne korenie
                           
                           
                              0,25
                           
                        
                              —
                           
                           
                              chróm pikolinát
                           
                           
                              0,01
                           
                        (zodpovedá 8,7 μg Cr v jednej tablete)
                  Výrobok sa na maloobchodný predaj predkladá vo forme tabliet a je určený ako potravinový doplnok (dvakrát denne po jednej tablete).
               
               
                  2106 90 98
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 2106, 2106 90 a 2106 90 98.
                  Výrobok nespĺňa podmienky v poznámke 2 písm. b) bode 2 ku kapitole 19 z dôvodu zloženia, formy, v akej sa predkladá, a použitia ako potravinového doplnku.
                  Výrobok nespĺňa ani požiadavky v doplnkovej poznámke 1 ku kapitole 30, pretože sa neposkytujú žiadne údaje o použití pri špecifických ochoreniach ani koncentrácie obsiahnutých účinných látok. Z tohto dôvodu by sa nemal považovať za rastlinný liečivý prípravok v zmysle položky 3004.
                  Preto sa dospelo k názoru, že výrobok spĺňa podmienky položky 2106 ako potravinový prípravok inde nešpecifikovaný ani nezahrnutý a používa sa ako potravinový doplnok na udržanie celkového dobrého zdravotného stavu alebo telesnej a duševnej pohody. (Pozri takisto vysvetlivky k položke HS 2106, druhý odsek, č. 16.)